Petlyakov Pe-2

Petlyakov Pe-2 (, NATO kodinis pavadinimas - "Buck") – Sovietų Sąjungoje gamintas lengvasis bombonešis ir žvalgybinis lėktuvas, naudotas II pasaulinio karo metu. Jis laikomas vienu geriausiu sausumos taikinius naikinančiu bombonešiu kare. Taip pat šis lėktuvas buvo sėkmingai naudotas kaip naktinio bombonešio bei žvalgybinėse misijose.

Pe-2 pradėtas kurti 1937 m., NKVD specialiame konstruktorių biure (rus., žargonas - šaraška). Jo kūrėjų komanda, vadovaujama A Tupolevo konstruktorių biuro konstruktoriaus V. Petliakovo buvo įkalinta apkaltinus sabotažu ir šnipinėjimu. Lėktuvas pradžioje buvo kuriamas kaip aukštuminis naikintuvas, skirtas kovoti su strateginiais bombonešiais, todėl pirmasis jo indeksas buvo VI-100 (rus. высотный истребитель). Savo komponuote Pe-2 labai panašus į panašiu metu sukurtą Tu-2, kuris laikomas nutraukto Vokietijoje kurto bombonešio Junkers Ju-85 kopija.Ту-2 – копия Ju-88? Лучший? Советский?, hackmyth, youtube.com. Turint omenyje kad abu sovietinius bombonešius kūrė "šaraškose" įkalinti inžinieriai, kuriems dažniausiai būdavo duodama užduotis pritaikyti Vakaruose sukurtą įrangą gamybai Sovietų Sąjungoje,Žr. ТУПОЛЕВ АНДРЕЙ НИКОЛАЕВИЧ, НИПЦ «Мемориал». tikėtina, kad Pe-2 taip pat buvo kuriamas Ju-85 brėžinių pagrindu.

Pe-2 tapo vienu ikoniškiausių Antrojo Pasaulinio karo lėktuvų, plačiai naudotas propagandoje.

1941 m. pabaigoje 6 trofėjinius Vokietijoje modernizuotus lėktuvus iš Vokietijos įsigijo Suomija, juos sėkmingai naudojusi Tęstiniame kare bombardavimo ir žvalgybos operacijose Karelijoje, prie Leningrado, Suomijos įlankoje (eskadrilė PLelv 48). Dar vieną lėktuvą suomiai tokiu pat būdu įsigijo 1944 m. sausio mėn. Vienas lėktuvas vidutiniškai atliko 94 misijas. Visi šie lėktuvai buvo sunaikinti iki karo pabaigos.

Po karo lėktuvą taip pat naudojo kelios Varšuvos pakto narės. Ilgiausiai šio tipo orlaivius  naudojo Jugoslavijos Karinės oro pajėgos, paskutinius jų nurašiusios 1954 m.

Pagal pagamintų orlaivių kiekį (11 427 vnt.) "Petlyakov Pe-2" tapo trečiu po vokiško Junkers Ju 88 ir britiško Vickers Wellington. Lėktuvas buvo vertinamas dėl savo manevringumo ir ilgaamžiškumo. Lėktuvas pasižymėjo sudėtingu pilotavimu - dauguma 1944 m. iš prancūzų SSRS formuoto bombonešių pulko "Langedokas" pilotų taip ir neįsisavino jo pilotavimo.

Ironiškas faktas - lėktuvo kūrėjas žuvo šio orlaivio katastrofoje - 1942 m. vasario 12 d. pakeliui  iš Kazanės į Maskvą užsidegė Pe-2, kuriuo skrido ir V. Petliakovas. Lėktuvas sudužo, pilotai ir keleivis žuvo.

 Gamyba 
miniatiūra|SSRS KOP 99-osios bombonešių grupės 348 eskadrilės pilotai prie Pe-2 pirmųjų Italijos bombardavimo reidų metu, 1944 m. birželis, netoli Poltavos
Pe-2 gamyba (gamyklų duomenimis)
Gamyka1940 m.1941 m.1942 m.1943 m.1944 m.1945 m.VisoNr. 22 (Filai)10831083Nr. 22 (Kazanė)3719372423294416348975Nr. 39 (Maskva)1303304Nr. 39 (Irkutskas)4555460Nr. 124 (Kazanė)104104Nr. 125 (Irkutskas)144144Viso11671239224282944163411070
+Pe-3 gamyba (gamyklų duomenimis)ModelisПроизводитель1941 m.1942 m.1943 m.1944 m.VisoPe-3Nr. 39 (Maskva)196196Nr. 39 (Irkutskas)1111Pe-3 bisNr. 39 (Irkutskas)12113134Nr. 22 (Kazanė)1919Viso1961321319360

 Charakteristikos 
miniatiūra|1945 m. išleistas propagandinis SSRS pašto ženklas, vaizduojantis Pe-2
 Įgula – 3 (pilotas, šturmanas - radistas, šaulys)
 Ilgis – 12,66 m
 Sparnų mojis – 17,16 m
 Aukštis – 3,5 m
 Sparnų plotas – 40,5 m²
 Tuščio svoris – 5 875 kg
 Maksimalus kilimo svoris – 7 563 kg
 Varikliai: du 903 kW (1 210 AG) galios vandeniu aušinami V12 tipo vidaus degimo varikliai "Klimov M-105PF". Buvo montuojami ir kti varikliai, įskaitant radialinius AI-85.
 Didžiausias greitis – 580 km/h
 Skrydžio nuotolis – 1 160 km
 Skrydžio lubos – 8 800 m

 Ginkluotė 

 du 7,62 mm kalibro kulkosvaidžiai ShKAS (po 900 užtaisų kiekvienam) nosyje
 dvi 20 mm kalibro patrankos (po 300 užtaisų kiekvienai) nosyje
 po vieną 7,62 mm kalibro kulkosvaidį ShKAS žvalgui ir šturmanui
 iki 1000 kg bombų (iš jų - 600 vidiniame bombų skyriuje), iki 4 kreipiančiųjų nevaldomiems reaktyviniams sviediniams

Kategorija:Bombonešiai
Kategorija:Žemasparniai
Kategorija:Žvalgybiniai lėktuvai
Kategorija:Petlyakov orlaviai
Kategorija:Šturmo lėktuvai